באוצר מאמצים את ההצעה שהעלה בעבר פרופ' יעקב נאמן וטוענים כי "חלק מבתי המשפט משרתים אוכלוסייה קטנה מאוד והיקף התיקים המטופל בהם מצומצם ולא מצדיק קיום בית משפט נפרד"
משרד האוצר מציע לסגור את בתי משפט השלום בערים בית שאן, נהריה ועפולה במסגרת התוכנית הכלכלית לשנים 2013-2014. ההצעה הועלתה בעבר על ידי פרופ' יעקב נאמן, שר המשפטים לשעבר. במשרד האוצר טוענים כי "בתי המשפט פרוסים ב-30 ערים ויישובים ובחלק מהמקרים המרחק בין הערים קטן. בנוסף, חלק מבתי המשפט משרתים אוכלוסייה קטנה מאוד והיקף התיקים המטופל בהם מצומצם ולא מצדיק קיום בית משפט נפרד".
במשרד האוצר סבורים כי בתי המשפט בבית שאן, נהריה ועפולה עונים לתנאים אלו ולכן ניתן לסגור אותם ולייעל את המערכת. בבתי משפט השלום בבית שאן ובנהריה יש תקן לשופט אחד, ואילו בבית משפט השלום בעפולה יש תקן לשלושה שופטים אך בפועל מכהנים בו שני שופטים בלבד.